เจ้าท่า ปิ๊งเชื่อมทะเลตะวันออก-อ่าวไทย 
เปิดทางเดินเรือใหม่ สัตหีบ มุ่งสู่ ชุมพร,นายสมศักดิ์ ห่มม่วง อธิบดีกรมเจ้าท่า เปิดเผยว่า กรมเจ้าท่ามีแนวคิดที่จะทำการศึกษาเส้นทางเดินเรือใหม่ สำหรับการขนส่งสินค้าและผู้โดยสาร จากทะเลฝั่งตะวันออก ได้แก่ สัตหีบ แหลมฉบัง จ.ชลบุรี และ จ.ระยอง ข้ามไปยังทะเลฝั่งอ่าวไทย ได้แก่ จ.ชุมพร จ.สุราษฎร์ธานี และ จ.สงขลา โดยกรมเจ้าท่าจะทำการศึกษาความเป็นไปได้ และศึกษาผลกระทบสิ่งแวดล้อม (อีไอเอ) เท่านั้น,จะไม่ลงลึกไปถึงทำการก่อสร้างก่อนแล้วจึงหาเอกชนเข้ามาบริหาร เพราะอาจประสบปัญหากลายเป็นท่าเรือร้างเหมือนที่ผ่านมา เนื่องจากไม่มีเอกชนสนใจ เพราะไม่คุ้มทุน ทั้งนี้ในระหว่างการศึกษาจะเปิดรับฟังความคิดเห็นจากภาคเอกชนว่ามีผู้สนใจโครงการหรือไม่ หากมีจะนำโครงการนั้นเข้าสู่ขั้นตอนการให้เอกชนร่วมลงทุนในกิจการภาครัฐ (พีพีพี) สำหรับเส้นทางที่กรมเจ้าท่ากำลังเตรียมทำการศึกษา ได้แก่ เส้นทางภูเก็ต-เกาะพีพี-กระบี่ โดยให้สามารถเชื่อมต่อขนส่งทางถนนและสนามบินได้ด้วย คาดว่าจะแล้วเสร็จพร้อมกับได้ข้อสรุปว่ามีเอกชนสนใจจะเดินเรือในเส้นทางนี้หรือไม่ภายในสิ้นปีนี้,ผู้สื่อข่าวรายงานจากกระทรวงคมนาคมว่า ขณะนี้มีเอกชนเข้ามายื่นข้อเสนอต่อนายอาคม เติมพิทยาไพสิฐ รมว.คมนาคม ขอเปิดเส้นทางเดินเรือเฟอร์รี่ สำหรับการขนส่งผู้โดยสาร สินค้า และรถยนต์ จากท่าเทียบเรือ A5 แหลมฉบังไปยังท่าเรือบางสะพาน จ.ประจวบคีรีขันธ์ คาดจะลงนามบันทึกข้อตกลงความร่วมมือได้ในเร็วๆนี้.
นายสมศักดิ์ ห่มม่วง อธิบดีกรมเจ้าท่า เปิดเผยว่า กรมเจ้าท่ามีแนวคิดที่จะทำการศึกษาเส้นทางเดินเรือใหม่ สำหรับการขนส่งสินค้าและผู้โดยสาร จากทะเลฝั่งตะวันออก 
สมศักดิ์ ห่มม่วง,กรมเจ้าท่า,การขนส่งสินค้า,อาคม เติมพิทยาไพสิฐ,ประจวบคีรีขันธ์